ועדת הכספים, כנסת 18, פרוטוקול מספר 212, 2009-11-25 10:40

משה גפני: אני פותח את ישיבת ועדת הכספים בשינויים בתקציב לשנת 2009.

אמנון כהן: יש פנייה של משרד הדתות?

אמנון כהן: אם אין, אני אצביע נגד.

משה גפני: תצביע נגד.

משה גפני: בפנינו שלוש העברות.

משה גפני: אנחנו לא נעשה את כל החוברת הזאת אלא את זה נעשה כבר בשבוע הבא.

משה גפני: יש שלוש העברות שאמרנו שנעשה אותן היום או לפחות נשתדל לעשות אותן היום.

משה גפני: הגיעה פנייה של משרד הפנים.

משה גפני: אתה יכול להצביע נגד.

אמנון כהן: אני אצביע נגד.

משה גפני: תצביע נגד.

משה גפני: פנייה של משרד הפנים.

משה גפני: פנייה מספר 424 – משרד הפנים.

משה גפני: יש מי שיסביר את הפנייה?

משה גפני: אני אומר לכם למה אני רואה את זה כדחוף.

אמנון כהן: אני לא רואה כלום כדחוף.

אמנון כהן: רק דתות אני רואה עכשיו כדחוף.

משה גפני: עם כל הכבוד לך, אחרי שקיבלת את מה שרצית קודם, עכשיו אתה משתולל.

משה גפני: אני אומר למה דחוף לי להביא את הפנייה.

משה גפני: תסבירי ואני מקווה שאחרי ההסבר שלך חבר הכנסת אמנון כהן יצביע נגד.

לילי פיינטוך: אין הרבה מה להסביר.

לילי פיינטוך: מדובר כאן על החזרה של 71 מיליון שקלים לסעיף מענקי איזון.

לילי פיינטוך: זה היה כסף שלנו.

לילי פיינטוך: בתחילת השנה בגלל אישור תקציבי שהגיע מאוחר יותר, הלווינו לאוצר כסף ועכשיו האוצר מחזיר לנו.

לילי פיינטוך: הלווינו לאוצר כסף לצורך דברים כמו עופרת יצוקה.

אמנון כהן: הרשויות קורסות ואתם מלווים כסף לאוצר?

לילי פיינטוך: זה כל הסיפור.

משה גפני: למה באמת שר הפנים – אני מסביר את השאלה של חבר הכנסת אמנון כהן – בשעה שהרשויות קורסות הוא מלווה כסף?

לילי פיינטוך: אני אסביר למה, כי היה נושא כמו עופרת יצוקה.

משה גפני: אנחנו מצביעים.

משה גפני: ה צ ב ע ה פנייה מספר 424 - אושרה פה אחד פניות מספר 343 ו-350 – תעודות זהות חכמות שאלנו אותם לגבי תעודות הזהות החכמות.

משה גפני: הם באו להסביר ואם ההסבר יניח את דעתנו, נצביע על זה.

נעמה פלאי: זה כן תעודות הזהות וזה כולל את הביומטרי.

נעמה פלאי: הצעת החוק שנוגעת לנושא הזה אמורה להידון היום פעם נוספת בוועדת המדע, בעקבות תיקון שביקשה הממשלה, תיקון שמקובל על הממשלה והוא יידון היום בוועדת המדע.

נעמה פלאי: ככל הנראה יצביעו על החוק.

אמנון כהן: זה יהיה בהתנדבות ולא תהיה חובה.

נעמה פלאי: ככל הנראה יצביעו על החוק בשבוע הבא.

נעמה פלאי: מה שהוכנס כרגע להצעת החוק זה שבכל מקרה בהצעת החוק נקבע שהתחולה של החוק הזה תהיה הדרגתית ותהיה תקופת מבחן מסוימת שהשר יקבע אותה בצו, בהתייעצות עם כל הגורמים שנקבעו.

נעמה פלאי: ההסכמה כרגע נוגעת לזה שתקופת המבחן נקבעה באופן מפורש בחקיקה עצמה כתקופת מבחן של שנתיים.

אמנון כהן: זה ההסדר החדש?

נעמה פלאי: זה ההסדר החדש שהולך להידון היום בוועדת המדע.

נעמה פלאי: הביומטריה תינתן לתושב שיסכים.

נעמה פלאי: זאת אומרת, תקופת המבחן תהיה תקופת מבחן למי שיסכים להיכלל במאגר הביומטרי.

נעמה פלאי: זה עיקר השינוי שהוכנס.

אמנון כהן: מה יהיה אחרי שנתיים?

נעמה פלאי: אחרי שנתיים תצטרך להתקבל החלטה חדשה על ידי שר הפנים.

משה גפני: הבנתי.

משה גפני: אני מקבל את ההסברים שלכם.

משה גפני: זה בסדר.

משה גפני: אני רק דוחה את ההצבעה.

משה גפני: אתם לא צריכים לבוא יותר.

משה גפני: אנחנו נצביע אבל נצביע רק אחרי שוועדת המדע תאשר את השינוי.

משה גפני: אתם לא צריכים את הכסף קודם.

משה גפני: אם אתם צריכים את הכסף קודם, זאת אומרת, אתם הולכים לעשות את זה בלי אישור של ועדת המדע, אני לא נותן את ידי לכך.

משה גפני: תאם הבעתם את עמדתכם, אני תומך בעמדה שלכם, אני רק אצביע על זה – אדוני מנהל הוועדה – אחרי שזה יאושר בוועדת המדע.

משה גפני: אז אנחנו נאשר את זה כאן.

נעמה פלאי: הדיון היום בוועדת המדע מתקיים בשעה 2:00.

משה גפני: בסדר.

משה גפני: בעזרת השם נאשר את זה ביום שני.

אמנון כהן: אחר כך זה יבוא למליאה.

נעמה פלאי: זה אמור להגיע בשבוע הבא.

אלי אלפסי: אנחנו בחודש נובמבר ויש הרבה דברים שצריך לעשותם.

אלי אלפסי: כדי לעשותם, צריך את הכסף הזה.

אלי אלפסי: הדברים לא מחכים לנו.

אלי אלפסי: יש הרבה דברים לעשות, תחנות, לצאת למכרזים וכולי.

משה גפני: טוב.

משה גפני: אנחנו מצביעים.

משה גפני: פניות מספר 343 ו-350 - אושרו פה אחד

משה גפני: ביטחון.

משה גפני: תשובות.

יעקב ברקאי: אדוני היושב ראש שאל אתמול ארבע שאלות.

יעקב ברקאי: השאלה הראשונה בנוגע לחיבור בסיסי צה"ל למכוני טיהור השפכים, מט"שים.

יעקב ברקאי: כמו שאמרתי אתמול, במהלך 2010 הנושא יוסדר.

יעקב ברקאי: התחלנו איזשהו סוג של משא ומתן עם משרד הביטחון, כפי שציינתי אתמול.

משה גפני: יש דד ליין?

יעקב ברקאי: לא נקבע דד ליין.

משה גפני: אני רוצה דד ליין.

משה גפני: אני רוצה לדעת מה תאריך היעד ואני רוצה שיבוא לכאן בעת ההעברה הזאת נציג משרד הביטחון.

יעקב ברקאי: השאלה השנייה הייתה לגבי ניטור תחנות דלק צה"ליות.

יעקב ברקאי: לא הצלחתי לקבל תשובה רצינית.

יעקב ברקאי: להבנתי הבעיה היא הניטור עצמו.

יעקב ברקאי: זאת אומרת, פקחים של המשרד להגנת הסביבה לא יכולים להיכנס לבסיסי צה"ל ולנטר את התחנות.

יעקב ברקאי: עיקר הבעיה היא בכניסת פקחי המשרד להגנת הסביבה לנטר את נושא הדלקים בקרקע.

יעקב ברקאי: משרד הביטחון אמר שהוא יפתור את הבעיה הזאת במהלך השנה הקרובה.

יעקב ברקאי: השאלה השלישית הייתה לגבי מעבר בסיסי צה"ל לנגב.

יעקב ברקאי: כפי שעניתי אתמול, אני חושב שנתתי תשובה מספקת ואני חוזר עליה.

יעקב ברקאי: במסגרת מה שרלוונטי כרגע, קריית ההדרכה, במסגרת המכרז, יש שם פרק של בנייה ירוקה שתהיה חלק מהניקוד לבחירת הזוכה.

משה גפני: מיגון הניוד.

יעקב ברקאי: לגבי מיגון הניוד, כפי שעניתי אתמול, אני עדיין לא יודע לומר.

משה גפני: עד יום שלישי אני מבקש לקבל תשובות יותר מפורטות ותביא את נציג משרד הביטחון.

משה גפני: השאלות הן רציניות ואני מקווה שגם התשובות יהיו רציניות.

משה גפני: הסיכום היה שמיגון הניוד יהיה בתוך הכסף הזה.

משה גפני: הנושא של ה-דד ליין, אני חייב לגבי העניין הזה של זיהום מקורות המים.

משה גפני: אני חייב תשובה של דד ליין.

משה גפני: תודה.

משה גפני: הישיבה נעולה.